# स्नेहा उल्लाल

*स्नेहा (अभिनेत्री) याच्याशी गल्लत करू नका.*

| स्नेहा उल्लाल |
| --- |
| काश मेरे होते च्या मुहूर्तावर स्नेहा उल्लाल |
| जन्म | स्नेहा उल्लाल १८ डिसेंबर, १९८७  (1987-12-18) मस्कत |
| राष्ट्रीयत्व |
भारतीय |
| कार्यक्षेत्र |
अभिनय |

**स्नेहा उल्लाल** (जन्म:१८ डिसेंबर, १९८७) ही एक भारतीय अभिनेत्री आहे जी तेलुगु आणि हिंदी चित्रपटांमध्ये दिसली आहे. ती हिंदी चित्रपट 'लकी:नो टाइम फॉर लव्ह' आणि 'उल्लासमगा उत्सहमगा', 'सिम्हा' या तेलगू चित्रपटांमधील भूमिकांसाठी ओळखली जाते.

## प्रारंभिक जीवन

स्नेहा उल्लालचा जन्म मध्यपूर्वेतील मस्कत, ओमान येथे झाला. तिचे वडील मंगळूर येथील तुळू देवाडिगा आणि आई सिंधी भाषिक आहेत. तिने ओमानमधील 'इंडियन स्कूल वाडी कबीर' आणि 'इंडियन स्कूल, सलालाह' येथे शिक्षण घेतले. नंतर ती तिच्या आईसोबत मुंबईला गेली, तिथे 'ड्युरेलो कॉन्व्हेंट हायस्कूल' आणि 'वर्तक कॉलेज' येथून तिने आपले पुढील शिक्षण पूर्ण केले.

## अभिनयाची कारकीर्द

उल्लालने इ.स. २००५ मध्ये सलमान खान सोबत 'लकी:नो टाइम फॉर लव्ह' या हिंदी चित्रपटातून भारतीय चित्रपटसृष्टीत पदार्पण केले. ती दिसण्यात ऐश्वर्या राय सारखी हुबेहूब असल्याने चांगली चर्चेत आली. तसेच ऐश्वर्या राय सोबत तिच्या अभिनयाची तुलना देखील केल्या गेली. तिने सांगितले की, जरी या तुलनेने तिला अभिनेत्री म्हणून फार मोठा फायदा झाला नाही, तरीपण त्यामुळे तिला एक ओळख मात्र मिळाली. त्यानंतर उल्लाल ने सलमान खानचा भाऊ सोहेल खान सोबत 'आर्यन'मध्ये काम केले. या चित्रपटाने बॉक्स ऑफिसवर चांगली कामगिरी केली नाही.

वय आणि अभिनयात परिपक्वता आणण्यासाठी तिने तिने बॉलिवूडमधून काही काळाकरता माघार घेतली आणि उल्लासमगा उत्साहमगा या चित्रपटाद्वारे तेलुगू चित्रपट सृष्टीत पदार्पण केले. हा चित्रपट हिट ठरला. नेनू मीकू तेलुसा...? हा तिचा दुसरा तेलुगु चित्रपट होता. त्यानंतर नागार्जुन सोबत तेलुगु चित्रपट किंग मधील नुव्वु रेडी या गाण्यात ती पाहुणी कलाकार म्हणून दिसली.

नंतर तिने 'काश... मेरे होते' हा अजून एक हिंदी चित्रपट साइन केला. तिचे पुढील काही चित्रपट बॉक्स ऑफिसवर चांगले चालले नाहीत, परंतु बालकृष्णा सोबत तिचा २०१० मध्ये रिलीज झालेला 'सिम्हा' ब्लॉकबस्टर ठरला.

## अभिनय संचिका

### चित्रपट

| वर्ष | चित्रपट | भूमिका | भाषा | Notes | Ref. |
| --- | --- | --- | --- | --- | --- |
| 2005 | लकी:नो टाइम फॉर लव्ह | लकी नेगी | हिंदी | पदार्पण |  |
| 2006 | आर्यन | नेहा वर्मा | हिंदी |  |  |
| 2007 | जाने भी दो यारों |  | हिंदी |  |  |
| 2008 | उल्लासमगा उत्साहमगा | धनलक्ष्मी | तेलुगू | तेलुगू भाषेत पदार्पण संतोषम बेस्ट डेबू ऍक्टरेस |  |
| नेनू मीकू तेलुसा...? | अंजली | तेलुगू |  |  |
| किंग | नेहा उल्लाल म्हणून | तेलुगू | पाहुनी कलाकार |  |
| 2009 | काश... मेरे होते | राधिका | हिंदी |  |  |
| करंट | स्नेहा | तेलुगू |  |  |
| 2010 | क्लिक | आरती कौशिक | हिंदी |  |  |
| वरूडू |  | तेलुगू |  |  |
| सिम्हा | जानकी | तेलुगू |  |  |
| 2011 | आला मोदलंदी | काव्या | तेलुगू |  |  |
| देवी |  | कन्नड | कन्नड भाषेत पदार्पण |  |
| गांधी पार्क | प्रियंका फिलिप | इंग्रजी | इंग्रजी भाषेत पदार्पण |  |
| मदथा काजा | स्वप्ना | तेलुगू |  |  |
| 2012 | मोस्ट वेलकम |  | बंगाली | पाहुणी कलाकार |  |
| 2013 | ऍक्शन ३डी | समीरा | तेलुगू |  |  |
| 2014 | अंतनी मायलोन |  | तेलुगू |  |  |
| 2015 | बेजुबान इश्क | रुमझूम | हिंदी |  |  |

### वेब सिरीज

| वर्ष | मालिका | भूमिका | भाषा | स्रोत |
| --- | --- | --- | --- | --- |
| 2020 | एक्सपायरी डेट | दिशा | तेलुगू, हिंदी | झी ५ |

## संदर्भ

## बाह्य दुवे

 विकिमीडिया कॉमन्सवर स्नेहा उल्लाल  संबंधित संचिका आहेत
* इंटरनेट मुव्ही डेटाबेस वरील स्नेहा उल्लाल चे पान (इंग्लिश मजकूर)

* बॉलीवूड हंगामावर स्नेहा उल्लाल